**Emil Molin** (s. 3. helmikuuta 1993 Gävle, Ruotsi) on ruotsalainen jääkiekkoilija, joka pelaa SM-liigajoukkue KooKoossa. Hän on pelipaikaltaan vasen laitahyökkääjä, mutta Molin osaa pelata myös keskellä.

Ura
---

### Seuraura

Molin on IK Sätran kasvatti. Hän siirtyi sieltä Brynäs IF:n U16-joukkueeseen kaudella 2008–2009. Kaudella 2009–2010 Molin oli seuran J18-joukkueen paras pistemies J18 Allsvenskanissa sekä sen pudotuspeleissä kolmen muun pelaajan kanssa. Hän oli pudotuspeleissä myös Brynäsin paras syöttäjä ja voitti kauden päätteeksi J18 Allsvenskanin mestaruuden. Kaudella 2010–2011 Molin oli Brynäsin J18-joukkueen paras syöttäjä sekä J18 Elitissä, Allsvenskanissa että sen pudotuspeleissä. Hän voitti kauden päätteeksi J18 Allsvenskanin pronssia.

Dallas Stars varasi Molinin viidennellä kierroksella 105. pelaajana NHL:n varaustilaisuudessa 2011. Kaudeksi 2011–2012 hän teki kaksivuotisen Elitserien-sopimuksen Brynäsin kanssa. Molin oli seuran J20-joukkueen toiseksi paras pistemies Elias Lindholmin jälkeen tehtyään 29 runkosarjaottelussa tehot 15+27=42. Suurimman osan kaudestaan hän pelasi kuitenkin jo Elitserienissä tehden 34 runkosarjaottelussa tehot 1+5=6 sekä kymmenessä playoff-ottelussa yhden syöttöpisteen. Molin teki Elitserien-debyyttinsä 20. lokakuuta 2011 vieraissa Luleå HF:ää vastaan. Hänet merkittiin Brynäsin 13. hyökkääjäksi. Molin sai ottelussa jääaikaa kuitenkin vain neljä sekuntia. Hänen Elitserien-uransa avausmaali syntyi 4. helmikuuta 2012 vieraissa Djurgårdens IF:n Gustaf Wesslaun taakse. Molin voitti Ruotsin-mestaruuden keväällä 2012.

Kesäkuussa 2012 Molin teki kolmivuotisen NHL-tulokassopimuksen Dallas Starsin kanssa, mutta sopi samalla pelaavansa vielä kauden 2012–2013 lainalla Brynäsissä. Tammikuun 2013 lopulla joukkue lainasi hänet loppukaudeksi sarjatasoa alemmas HockeyAllsvenskanin Mora IK:hon. Molin vahvisti loppukaudella myös Brynäsin J20-joukkuetta. Hänellä jäi lopulta ottamatta seuraava askel Molinin uralla. Hän jäi Morassa pisteittä ja teki Brynäsissä 34 ottelussa vain kolme tehopistettä.

Molin jatkoi Brynäsissä lainalla myös kaudella 2013–2014. Hän pelasi joukkueessa 21 ottelua tehden kolme syöttöpistettä, kunnes Stars lainasi Molinin sarjatasoa alemmas Allsvenskanin Rögle BK:hon marraskuussa 2013. Hän pelasi siellä lainalla myös seuraavan kauden 2014–2015, joka päättyi sarjanousuun SHL:ään (ent. Elitserien).

Kaudeksi 2015–2016 Molin siirtyi Pohjois-Amerikkaan Dallas Starsin organisaatioon. Hän aloitti kautensa AHL-joukkue Texas Starsissa, josta Molin kuitenkin lähetettiin vain yhden runkosarjaottelun jälkeen edelleen ECHL-joukkue Idaho Steelheadsin vahvuuteen lokakuussa 2015. Hän pelasi siellä lopulta suurimman osan kaudestaan ja jakoi joukkueen sisäisen maalipörssin voiton Jefferson Dahlin kanssa sekä sijoittui sisäisessä pistepörssissä kolmanneksi. AHL:ssä Molin pelasi 11 runkosarjaottelua tehden kolme syöttöpistettä.

Molin palasi kaudeksi 2016–2017 kotimaahansa ja siirtyi vuoden mittaisella sopimuksella edellisenä keväänä Allsvenskaniin pudonneen MODO Hockeyn riveihin. Hän oli tehoilla 16+22=38 joukkueen paras syöttäjä sekä jakoi sisäisen pistepörssin toisen sijan Patrik Karlkvistin kanssa edellään vain Henrik Björklund. Tammikuussa 2017 Molin teki MODOn kanssa kolmivuotisen jatkosopimuksen. Kaudella 2017–2018 hän toimi joukkueen varakapteenina. Molin voitti koko Allsvenskanin pistepörssin tehoilla 23+28=51, joilla Molin oli myös MODOn paras maalintekijä ja syöttäjä.

Molin ei jatkanut MODO:ssa kahta jälkimmäistä jatkosopimuskauttaan, vaan hän siirtyi kaudeksi 2018–2019 kaksivuotisella sopimuksella sarjatasoa ylemmäs Malmö Redhawksin SHL-joukkueeseen. Molin loukkasi polvensa harjoituskaudella ja joutui leikkaukseen. Hän palasi kaukaloihin jo lokakuussa 2018 ja pelasi kymmenen runkosarja- ja kolme Mestarien liigan ottelua. Molinin polvi ei kuitenkaan kestänyt pelaamista ja hän joutui uudelleen leikkaukseen joulukuussa, jolloin koko Molinin kausi päättyi. Kaudella 2019–2020 hän pelasi Redhawksissa kymmenen ottelua, kunnes Molin palasi lokakuussa 2019 loppukauden kattavalla sopimuksella Brynäs IF:ään. Joukkueen kehitysvalmentajana toimi hänen isänsä Ove Molin. Molin oli 13 osumallaan Brynäsin kolmanneksi paras maalintekijä. Hän teki SHL:n yhden kauden piste-ennätyksensä tehtyään runkosarjassa yhteensä tehot 14+15=29. Toukokuussa 2020 Molin teki Brynäsin kanssa kaksivuotisen jatkosopimuksen.

Kaudella 2020–2021 Molin jakoi 11 osumallaan Brynäsin sisäisen maalipörssin toisen sijan Nicklas Danielssonin kanssa edellään Patrik Berglund. Playout-sarjassa HV71:tä vastaan hän oli kolmella osumallaan joukkueen paras maalintekijä. Kausi 2021–2022 Molinilla osoittautui todella rikkonaiseksi ja hän pelasi runkosarjassa vain 28 ottelua. Kolmen ensimmäisen ottelun jälkeen syyskuussa Molin joutui kahdeksi kuukaudeksi sivuun leikkaushoitoa vaatineen polvivamman vuoksi.

Molin siirtyi kaudeksi 2022–2023 vuoden mittaisella sopimuksella SM-liigajoukkue KooKoohon. Hän teki pääsarjauransa ensimmäisen kypärätempun 25. marraskuuta 2022 Vaasan Sportia vastaan. Molinin kolmas osuma syntyi ylivoimalla siirretyn rangaistuksen aikana. Reino Soijärvi valitsi hänet ottelun Alumnien tähtien ykköstähdeksi. Molin oli 11 osumallaan lopulta KooKoon kolmanneksi paras maalintekijä Axel Ottossonin kanssa. Hänen kautensa päättyi kuitenkin loukkaantumiseen helmikuussa 2023. Heinäkuussa 2023 Molin teki KooKoon kanssa vuoden mittaisen jatkosopimuksen.

### Maajoukkueura

Molin pelasi alle 20-vuotiaiden MM-kilpailuissa vuonna 2013, jolloin hän voitti hopeaa. Yhteensä Molin on pelannut 16 nuorten maaottelua.

Muuta
-----

Molinin pikkuveli Linus pelaa hyökkääjänä Brynäs IF:n J20-joukkueessa. Veljesten isä Ove Molin pelasi omalla urallaan hyökkääjänä pudotuspelit mukaan lukien yhteensä 860 Elitserien-ottelua. Ove kuului myös Ruotsin vuoden 1999 MM-pronssijoukkueeseen. Hän toimii nykyään Brynäs IF:n Allsvenskan-joukkueen apuvalmentajana. Seura on jäädyttänyt Oven pelinumeron 21.

Emil Molin on sairastanut 11-vuotiaasta lähtien tyypin 1 diabetesta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Brynäs IF | SuperElit | 9 | 0 | 1 | 1 | 2 | 1 | 0 | 0 | 0 | 0 |
| 2011–2012 | Brynäs IF | SuperElit | 29 | 15 | 27 | 42 | 45 | 1 | 0 | 1 | 1 | 0 |
|  | Brynäs IF | Elitserien | 34 | 1 | 4 | 5 | 0 | 10 | 0 | 1 | 1 | 0 | Le Mat-pokalen |
| 2012–2013 | Brynäs IF | SuperElit | 15 | 5 | 6 | 11 | 37 | 2 | 0 | 1 | 1 | 0 |  |  |  |  |  |  | JMM | 6 | 2 | 4 | 6 | 0 |
|  | Brynäs IF | Elitserien | 34 | 1 | 2 | 3 | 0 | 1 | 0 | 0 | 0 | 0 |
|  | Mora IK | Allsvenskan | 8 | 0 | 0 | 0 | 2 | – | – | – | – | – |
| 2013–2014 | Brynäs IF | SHL | 21 | 0 | 3 | 3 | 0 | – | – | – | – | – |
|  | Almtuna IS | Allsvenskan | 1 | 0 | 0 | 0 | 0 | – | – | – | – | – |
|  | Rögle BK | Allsvenskan | 21 | 2 | 10 | 12 | 4 | 14 | 3 | 6 | 9 | 0 |
| 2014–2015 | Rögle BK | Allsvenskan | 50 | 0 | 9 | 9 | 2 | 10 | 1 | 3 | 4 | 0 |
| 2015–2016 | Texas Stars | AHL | 11 | 0 | 3 | 3 | 4 | – | – | – | – | – |
|  | Idaho Steelheads | ECHL | 54 | 22 | 24 | 46 | 16 | 7 | 0 | 4 | 4 | 6 |
| 2016–2017 | MODO Hockey | Allsvenskan | 52 | 16 | 22 | 38 | 14 | – | – | – | – | – |
| 2017–2018 | MODO Hockey **(A)** | Allsvenskan | 52 | 23 | 28 | 51 | 26 | – | – | – | – | – |
| 2018–2019 | Malmö Redhawks | SHL | 10 | 4 | 1 | 5 | 2 | – | – | – | – | – |
| 2019–2020 | Malmö Redhawks | SHL | 10 | 1 | 2 | 3 | 2 | – | – | – | – | – |
|  | Brynäs IF | SHL | 38 | 13 | 13 | 26 | 24 | – | – | – | – | – |
| 2020–2021 | Brynäs IF | SHL | 39 | 11 | 7 | 18 | 10 | – | – | – | – | – |
| 2021–2022 | Brynäs IF | SHL | 28 | 2 | 7 | 9 | 0 | 3 | 0 | 2 | 2 | 2 |
| 2022–2023 | KooKoo | SM-liiga | 51 | 11 | 14 | 25 | 10 | – | – | – | – | – |
| 2023–2024 | KooKoo | SM-liiga | 41 | 10 | 11 | 21 | 4 | – | – | – | – | – |
| 7 kautta | yhteensä | Elitserien/SHL | 214 | 33 | 39 | 72 | 38 | 14 | 0 | 3 | 3 | 2 |
| 5 kautta | yhteensä | Allsvenskan | 184 | 41 | 69 | 110 | 48 | 24 | 4 | 9 | 13 | 0 |
| 2 kautta | yhteensä | SM-liiga | 92 | 21 | 25 | 46 | 14 | – | – | – | – | – |
| 1 kausi | yhteensä | AHL | 11 | 0 | 3 | 3 | 4 | – | – | – | – | – |
| 1 kausi | yhteensä | ECHL | 54 | 22 | 24 | 46 | 16 | 7 | 0 | 4 | 4 | 6 |

Lähteet
-------

* Emil Molin The Internet Hockey Databasessa (englanniksi)
* Emil Molin Eurohockey-sivustolla (englanniksi)
* Emil Molin *Elite Prospects*. Everysport Media Group AB.  (englanniksi)

### Viitteet

1. 1 2 3  Tilastot - Emil Molin *liiga.fi*. Jääkiekon SM-liiga Oy. Viitattu 3.4.2024.
2. 1 2  Emil Molin The Internet Hockey Databasessa (englanniksi)
3. ↑  Molin: "Meillä klikkaa hyvin Axelin ja Linuksen kanssa" *kookoo.fi*.  27.7.2023. KooKoo Hockey Oy. Viitattu 3.4.2024.
4. 1 2 3 4 5 6 7 8  Emil Molin *Elite Prospects*. Everysport Media Group AB.  (englanniksi)
5. ↑  Elite Prospects - Brynäs IF J18 *eliteprospects.com*. Everysport Media Group AB. Viitattu 5.11.2019. (englanniksi)
6. ↑  Elite Prospects - Brynäs IF J18 *eliteprospects.com*. Everysport Media Group AB. Viitattu 5.11.2019. (englanniksi)
7. ↑  Emil Molin får kontrakt med A-laget *brynas.se*.  14.4.2011. Brynäs AB. Viitattu 9.7.2012. (ruotsiksi)
8. ↑  Elite Prospects - Brynäs IF J20 *eliteprospects.com*. Everysport Media Group AB. Viitattu 5.11.2019. (englanniksi)
9. ↑  LHF - BIF (Line Up) *stats.swehockey.se*.  20.10.2011. Svenska Ishockeyförbundet. Viitattu 3.4.2024. (englanniksi)
10. ↑  DIF - BIF (6-3) *stats.swehockey.se*.  4.2.2012. Svenska Ishockeyförbundet. Viitattu 3.4.2024. (englanniksi)
11. ↑  Emil Molin *old.shl.se*. SHL AB. Viitattu 5.11.2019. (ruotsiksi)
12. ↑  Dallas Stars sign Emil Molin to Entry Level Contract *nhl.com/stars*.  15.6.2012. Frisco, TX:  Dallas Stars. Viitattu 9.7.2012. (englanniksi)
13. ↑  Pettersson, Robert: Brynäsdoldisen skrev NHL-kontrakt *hockeysverige.se*.  16.6.2012. Everysport Media Group AB. Viitattu 9.7.2012. (ruotsiksi)
14. ↑  Pettersson, Robert: JVM-anfallare lämnar Brynäs *hockeysverige.se*.  31.1.2013. Everysport Media Group AB. Viitattu 22.7.2013. (ruotsiksi)
15. ↑  Åström, Kenny: Mora lånar in juniorlandslagsforward *moraik.se*.  31.1.2013. Mora Ishockeyklubb. Viitattu 22.7.2013. (ruotsiksi)[vanhentunut linkki]
16. ↑  Norberg, Linus: Brynäs-legendarens son väljer bort NHL *bloggar.aftonbladet.se*.  30.5.2013. Schibsted ASA. Viitattu 22.7.2013. (ruotsiksi)
17. ↑  Dallas Stars Reduce Training Camp Roster By Seventeen *nhl.com/stars*.  27.9.2015. Dallas Stars. Viitattu 30.12.2015. (englanniksi)
18. ↑  Stars Reduce Training Camp Roster by Four *texasstars.com*.  5.10.2015. CEDAR PARK, Texas:  Texas Stars. Viitattu 30.12.2015. (englanniksi)
19. ↑  Elite Prospects - Idaho Steelheads *eliteprospects.com*. Everysport Media Group AB. Viitattu 5.11.2019. (englanniksi)
20. ↑  Eriksson, Frank: Emil Molin klar för MODO Hockey *modohockey.se*.  26.5.2016. MODO Elithockey AB. Viitattu 27.5.2016. (ruotsiksi)
21. ↑  Elite Prospects - MODO Hockey *eliteprospects.com*. Everysport Media Group AB. Viitattu 5.11.2019. (englanniksi)
22. ↑  Eriksson, Frank: MODO Hockey förlänger tre år med Emil Molin och Tobias Ericsson *modohockey.se*.  5.1.2017. MODO Elithockey AB. Viitattu 10.9.2018. (ruotsiksi)
23. ↑  Elite Prospects - MODO Hockey *eliteprospects.com*. Everysport Media Group AB. Viitattu 5.11.2019. (englanniksi)
24. ↑  Winnberg, Christian: Allsvensk poängkung blir Redhawks första nyförvärv *malmoredhawks.com*.  13.4.2018. Malmö Redhawks Ishockey AB. Viitattu 10.9.2018. (ruotsiksi)
25. ↑  Kågström, Rasmus: Fylld av revanschlust efter skadehelvetet: "Vill vara en ledande spelare" *hockeysverige.se*.  6.7.2019. Everysport Media Group AB. Viitattu 5.11.2019. (ruotsiksi)
26. ↑  Johansson, Kevin: Brynäs IF värvar hem Emil Molin från Malmö Redhawks *brynas.se*.  21.10.2019. Brynäs AB. Viitattu 5.11.2019. (ruotsiksi)
27. ↑  Elite Prospects - Brynäs IF *eliteprospects.com*. Everysport Media Group AB. Viitattu 5.11.2019. (englanniksi)
28. ↑  Löf Nyqvist, Martin: Emil Molin förlänger med Brynäs IF – stannar över säsongen 2021/22 *brynas.se*.  5.5.2020. Brynäs AB. Viitattu 5.11.2019. (ruotsiksi)
29. ↑  Elite Prospects - Brynäs IF *eliteprospects.com*. Everysport Media Group AB. Viitattu 5.11.2019. (englanniksi)
30. ↑  Karlsson, Mattias: Emil Molin i Brynäs långtidsskadad och tvingad till operation *aftonbladet.se*.  5.10.2021. Schibsted Sverige AB. Viitattu 5.11.2019. (ruotsiksi)
31. ↑  KooKoolle lisää ruotsalaisväriä − Emil Molin täydentämään keskikaistaa *Jatkoaika.com*.  1.7.2022. Jatkoaika r.y. Viitattu 2.7.2022.
32. ↑  Kookoo - Sport, 25.11.2022 *liiga.fi*.  25.11.2022. Jääkiekon SM-liiga Oy. Viitattu 25.11.2022.
33. ↑  Elite Prospects - KooKoo *eliteprospects.com*. Everysport Media Group AB. Viitattu 6.5.2023. (englanniksi)
34. ↑  Isoja matseja kotona ja vieraissa - perjantaina Sport, lauantaina *kookoo.fi*.  2.3.2023. KooKoo Hockey Oy. Viitattu 6.5.2023.
35. ↑  EMIL MOLIN PALAA ORANSSIMUSTIIN *kookoo.fi*.  24.7.2023. KooKoo Hockey Oy. Viitattu 24.7.2023.
36. ↑  Linus Molin *Elite Prospects*. Everysport Media Group AB.  (englanniksi)
37. ↑  Ove Molin *Elite Prospects*. Everysport Media Group AB.  (englanniksi)
38. ↑  Lindqvist, Jesper: Rögles Emil Molin övervann sjukdomen *expressen.se*.  20.2.2015. Expressen Lifestyle AB. Viitattu 5.11.2019. (ruotsiksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo